wannaphong/clean_thaiwikipedia huggingface dataset:
# อเมซิ่งไทยแลนด์
thumb|บูธของการท่องเที่ยวแห่งประเทศไทยในงาน PTAA Travel Tour Expo 2011 ที่มะนิลา พร้อมคำขวัญอเมซิ่งไทยแลนด์

อเมซิ่งไทยแลนด์  คือคำขวัญที่การท่องเที่ยวแห่งประเทศไทย (ททท.) ใช้เพื่อส่งเสริมการท่องเที่ยวในประเทศไทย เดิมถูกใช้เป็นแคมเปญเพื่อส่งเสริมและกระตุ้นการท่องเที่ยวไทยระหว่างปี พ.ศ. 2541 ถึง พ.ศ. 2542 และถูกใช้มาอย่างต่อเนื่องเป็นเวลาหลายปี จนกลายมาเป็นคำขวัญหลักของการท่องเที่ยวแห่งประเทศไทย

เดิมแคมเปญอเมซิ่งไทยแลนด์เกิดขึ้นภายหลังวิกฤตการณ์ทางการเงินในปี พ.ศ. 2540 ซึ่งทำให้เศรษฐกิจของประเทศย่ำแย่ เพื่อที่จะใช้ประโยชน์จากการที่ค่าเงินบาทตกต่ำในการส่งเสริมการท่องเที่ยวและดึงดูดการใช้จ่ายจากต่างชาติ มีการนำเสนอเนื้อหาที่สื่อถึงสุนทรียศาสตร์อันโดดเด่นและเย้ายวน และระบุถึง "เก้าแง่มุมของการเดินทาง" ในการนำเสนอ

แคมเปญดังกล่าวซึ่งวางแผนไว้ให้ตรงกับเหตุการณ์สำคัญในประเทศไทย 2 เหตุการณ์ คือ เอเชียนเกมส์ 1998 ในปี พ.ศ. 2541 ที่กรุงเทพมหานครเป็นเมืองเจ้าภาพหลัก และพระราชพิธีมหามงคลเฉลิมพระชนมพรรษา 6 รอบ 5 ธันวาคม 2542 ในพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้รับการตอบรับเป็นอย่างดี และได้มีการขยายแคมเปญดังกล่าวไปในปีถัด ๆ มา อเมซิ่งไทยแลนด์ถูกใช้เป็นคำขวัญส่งเสริมการท่องเที่ยวจนถึงปี พ.ศ. 2547 และถูกนำกลับมาใช้อีกครั้งในปี พ.ศ. 2550 ในปัจจุบันนี้มักจะมีการขยายความด้วยคำขวัญหรือรูปแบบต่าง ๆ ของถ้อยคำ ซึ่งได้แก่ การแนะนำสถานที่ท่องเที่ยว "12 เดือน 7 ดาว 9 ตะวัน" ในปี พ.ศ. 2552, "Amazing Thailand Always Amazes You" ที่เปิดตัวในปี พ.ศ. 2554, "Amazing Thailand: It Begins with the People" ในปี พ.ศ. 2557 และ "Amazing Thailand, Amazing New Chapters" ในปี พ.ศ. 2565
# ผู้หาคนดั่งหาปลา
"ผู้หาคนดั่งหาปลา" (, 'ชาวประมงจับคน', จาก , 'กะลาสี,ชาวประมง' และ , 'ผู้ชาย, มนุษย์, ผู้หญิง') เป็นวลีที่ใช้ในพระวรสารเพื่อบรรยายถึงอาณัติที่พระเยซูทรงประทานให้กับสาวกกลุ่มแรกของพระองค์ พี่ชายชาวประมงสองคนคือซีโมนที่เรียกว่าเปโตรและอันดรูว์กำลังทอดแหในทะเลกาลิลี ขณะที่พระเยซูกำลังทรงเริ่มปฏิบัติพระราชกิจในการเทศนา พระองค์ทรงเรียกเปโตรและอันดรูว์ให้ติดตามพระองค์และตรัสกับทั้งสองว่าเมื่อทั้งสองติดตามพระองค์แล้ว ทั้งสองจะได้เป็น "ผู้หาคนดั่งหาปลา" วลีนี้ถูกกล่าวถึในมัทธิว 4:19 และมาระโก 1:17 ความในมัทธิวมีว่า:

การทรงเรียกอัครทูตกลุ่มแรกนี้ (ซึ่งในที่สุดก็กลายเป็นกลุ่มสิบสองคนในภายหลัง) ได้ทำให้ชาวประมงสองคนเป็นสาวกกลุ่มแรกของพระเยซู มีเรื่องราวคู่ขนานในมาระโก 1:16–20 และมีเรื่องราวที่คล้ายคลึงกันแต่มีเนื้อหาแตกต่างกันในลูกา 5:1–11 เรื่องราวในลูกาไม่ปรากฏวลี "ผู้หาคนดั่งหาปลา" (หรือถ้อยคำที่คล้ายคลึงกัน) คัมภีร์ไบเบิลแคมบริดจ์สำหรับโรงเรียนและวิทยาลัยเรียกมัทธิว 4:19 ว่าเป็น "อุปมาอย่างย่อ"Cambridge Bible for Schools and Colleges on Matthew 4, accessed 4 December 2016 ซึ่งต่อมามีการขยายความเพิ่มขึ้นอีกเล็กน้อยในพระวรสารเดียวกัน

 เพลงสวดสรรเสริญ 
เพลงสวดสรรเสริญ "ผู้หาคนดั่งหาปลา" ในศาสนาคริสต์ เขียนโดยแฮรรี ดี. คลาร์ก (Harry D. Clarke) ในปี ค.ศ. 1927

 เปรียบเทียบ 
บทที่ 36–39 ของหนังสือยอห์นมันเดอี (Mandaean Book of John) เป็นเรื่องเกี่ยวกับชาวประมงที่ Hayyi Rabbi ("พระเจ้ายิ่งใหญ่ผู้ทรงพระชนม์") ทรงส่งไปจับวิญญาณ

 อรรถาธิบาย 
จอห์น แม็กอีวิลลี (John McEvilly) เขียนว่าความของ "ผู้หาคนดั่งหาปลา" ที่พระเยซูตรัสคือผู้ที่ "ถูกกำหนดให้พาคนมายังคริสตจักรและเข้าสู่ชีวิตนิรันดร์" เป็นการอ้างอิงถึงงานเขียนที่มีก่อนหน้า พระเยซูดูเหมือน "โปรดที่จะหยิบยกตัวอย่างจากอาชีพโดยทั่วไปของผู้ที่พระองค์ตรัสถึง" แม็กอีวิลลีระบุต่อไปว่าลูกา "บันทึกอย่างชัดเจน" ว่าพระเยซูทรงเทศนาบนเรือของเปโตร และพระองค์ตรัสวลี "ผู้หาคนดั่งหาปลา" กับเปโตรผู้ซึ่งภายหลังได้เป็นอัครทูตคนที่สำคัญที่สุด (ดูมัทธิว 16:18, 19, ยอห์น 21:15, กิจการ 2-3)
# อมาลี เอากุสเทอแห่งบาวาเรีย สมเด็จพระราชินีแห่งซัคเซิน
อมาลี เอากุสเทอแห่งบาวาเรีย สมเด็จพระราชินีแห่งซัคเซิน (พระนามาภิไธยเดิม: เจ้าหญิงอมาลี เอากุสเทอแห่งบาวาเรีย; 13 พฤศจิกายน พ.ศ. 2344 - 8 พฤศจิกายน พ.ศ. 2420) ทรงเป็นเจ้าหญิงแห่งบาวาเรีย และต่อมาเป็น สมเด็จพระราชินีแห่งซัคเซิน เป็นพระราชปัยยิกา (ทวด) ในจักรพรรดิคาร์ลที่ 1 แห่งออสเตรีย
 พระราชประวัติ 
สมเด็จพระราชินีฯ ทรงมีพระนามาภิไธยเดิมว่า เจ้าหญิงอมาลี เอากุสเทอแห่งบาวาเรีย พระราชบิดาคือ พระเจ้ามัคซีมีลีอานที่ 1 โยเซ็ฟ แห่งบาวาเรีย พระราชชนนีคือ คาโรลีเนอแห่งบาเดิน มีพระโสทรเชษฐภคินีฝาแฝดคือ เอลีซาเบ็ท ลูโดวิกาแห่งบาวาเรีย (องค์สมเด็จพระราชินีแห่งปรัสเซีย)

จักรพรรดิฟรันทซ์ โยเซ็ฟที่ 1 แห่งออสเตรีย และ จักรพรรดิมัคซีมีลีอานที่ 1 แห่งเม็กซิโก เป็นพระราชภาคิไนย (ลูกของน้องสาว) ในพระองค์

ในปี พ.ศ. 2394 ทรงได้รับการแต่งตั้งเป็นประธานสมาคมสตรีแห่งเมืองเดรสเดิน (Frauenverein zu Dresden) ซึ่งเป็นองค์กรที่ก่อตั้งโดยพระขนิษฐาของพระองค์ (มารีอา อันนาแห่งบาวาเรีย สมเด็จพระราขินีแห่งซัคเซิน) ในปี พ.ศ. 2402 พระราชสวามีของพระองค์ได้เสด็จขึ้นครองราชย์ พระองค์จึงเป็นสมเด็จพระราชินี พระองค์ทรงจัดระเบียบในราชสำนักฝ่ายในใหม่ทั้งหมด และทรงวางรากฐานทางกฎหมายสำหรับระเบียบฝ่ายในใหม่ โดยระเบียบนี้ถูกปฏิบัติสืบกันมาจนถึงปี พ.ศ. 2475

 อภิเษกสมรส 
เจ้าหญิงมารีอา เอากุสเทอแห่งบาวาเรีย ทรงเข้าพระราชพิธีอภิเษกสมรสกับ เจ้าชายจอห์นแห่งซัคเซิน เมื่อวันที่ 21 พฤศจิกายน พ.ศ. 2365 มีพระราชบุตร 9 พระองค์ ดังนี้
เจ้าหญิงมารีอา ออกัสตา 
พระเจ้าอัลแบร์ทแห่งซัคเซิน
เจ้าหญิงเอลีซาเบ็ทแห่งซัคเซิน
เจ้าชายฟรีดริช ออกัส
พระเจ้าเกออร์คแห่งซัคเซิน
เจ้าหญิงมารีอา ซิโดเนีย
เจ้าหญิงอันนาแห่งซัคเซิน (พ.ศ. 2379 – พ.ศ. 2402)
เจ้าหญิงมาร์กาเรเทอแห่งซัคเซิน
เจ้าหญิงโซฟีแห่งซัคเซิน

สมเด็จพระราชินีอมาลี เอากุสเทอแห่งซัคเซิน สวรรคตลงเมื่อวันที่ 8 พฤศจิกายน พ.ศ. 2420 สิริพระชนมายุ 75 พรรษา พระบรมศพของพระองค์ถูกฝังไว้ ณ อาสนวิหารเดรสเดิน
 อ้างอิง 
Petermann, Karl: Der König Johann und die Königin Amalie von Sachsen, sowie die Feier ihres goldenen Ehejubiläums; in: Erzählungen. O.Author, o.J.
# เจ้าฟ้าหน่อเมือง
เจ้าฟ้าหน่อเมืองทรงเป็นเจ้าฟ้าเชียงแสนภายใต้การปกครองของพม่า ต่อมาทรงย้ายไปเป็นเจ้าเมืองเชียงรายและเจ้าเมืองน่าน พระองค์ยังเป็นที่รู้จักในพระนาม เจ้าฟ้ามยองคอง หรือเจ้าฟ้าเมืองคอง

 พระราชประวัติ 
เจ้าหน่อเมืองทรงเป็นพระราชโอรสในเจ้าฟ้าเฉลิมเมือง หลังจากเจ้าฟ้าเฉลิมเมืองสิ้นพระชนม์ในปี พ.ศ. 2235/2236 ไทยสากลเทียบตามปฏิทินสุริยคติไทย โดยยึดวันปีใหม่คือ 1 มกราคม (จ.ศ. 1054) ฟ้าซันโก่งหลักฐานล้านนาเรียก ฟ้าส่างกุง หรือฟ้าสางกุง  ซึ่งดำรงตำแหน่งโบ่โจ้ะบ์ตำแหน่งแม่ทัพของพม่า หลักฐานล้านนาเรียก โป่ซุก  ผู้ปกครองเมืองเชียงแสนได้แต่งตั้งให้เจ้าฟ้าเมืองหลวงครองเมืองแทน ส่วนเจ้าหน่อเมืองทรงได้เป็นเจ้าพันนาซ้าย ทำหน้าที่เก็บส่วยหางข้าวจาก 7 พันนาหน่วยการปกครองในระดับเล็กกว่าเมืองซ้ายของเมืองเชียงแสน

 เจ้าฟ้าเชียงแสนและเจ้าเมืองเชียงราย 
ในปี พ.ศ. 2238/2239 ไทยสากล (จ.ศ. 1057) เจ้าฟ้าเมืองหลวงสิ้นพระชนม์ เหล่าขุนนางในเมืองเชียงแสนยกเจ้าหน่อเมืองขึ้นครองเมืองแทน โดยมีเจ้ารัมมเสนพระราชอนุชาเป็นซิดแกตำแหน่งนายทหารพม่า มียศต่ำกว่าโบ่โจ้ะบ์ ทำหน้าที่เป็นผู้ช่วยผู้ปกครอง หลักฐานล้านนาเรียก ชคาย, เชคคาย, ชิคคาย, ชิคาย หรือจักกาย  ราชสำนักพม่าในพุทธศตวรรษที่ 23 มีนโยบายโยกย้ายสับเปลี่ยนตำแหน่งเจ้าเมืองบ่อยครั้งเพื่อป้องกันการสั่งสมอำนาจในท้องถิ่น ในปี พ.ศ. 2243/2244 ไทยสากล (จ.ศ. 1062) พระเจ้าสเน่ห์มินมีพระราชโองการให้ย้ายเจ้าฟ้าหน่อเมืองไปครองเมืองเชียงราย และให้เจ้ารัมมเสนเป็นเจ้าฟ้าเชียงแสนแทน ต่อมาเจ้าฟ้าหน่อเมืองทรงย้ายไปครองเมืองน่านในวันที่ 20 พฤษภาคม พ.ศ. 2250 ไทยสากล

 เจ้าเมืองน่าน 
ในวันที่ 24 มกราคม พ.ศ. 2251 ไทยสากล เจ้าฟ้าหน่อเมืองเสด็จจากเมืองเชียงแสนมาที่เมืองลีม หรือเมืองริม จากนั้นลงมาพบพระนาซ้าย (น้อยอินทร์) ที่บ้านช้างผ้าในวันที่ 26 กุมภาพันธ์ เมืองน่านในรัชสมัยของพระองค์เสียหายหนักจากการปราบปรามการก่อกบฏของพระยาเมืองราชา เจ้าฟ้าหน่อเมืองทรงป่าวประกาศให้ชาวเมืองทำการบูรณะซ่อมแซมเมือง และจัดสรรที่นาใหม่ให้แก่บุคคลที่สามารถฟื้นฟูที่นานั้นได้ เจ้าฟ้าหน่อเมืองสิ้นพระชนม์ ณ เมืองน่านในปี พ.ศ. 2257/2258 ไทยสากล (จ.ศ. 1076) มีนพะยาบะละ มฺโยะหวู่นตำแหน่งผู้ปกครองเมืองของพม่า หลักฐานล้านนาเรียก เมียวหวุ่น, โมยหวาน, มณีหงวน หรือคำอื่นๆ ที่ใกล้เคียง  แห่งเชียงแสนได้รับพระราชโองการให้แต่งตั้งเจ้าอิ่นเมืองเป็นเจ้าเมืองน่านในปีเดียวกัน พื้นเมืองเชียงราย เชียงแสนระบุการแต่งตั้งเกิดขึ้นในปี พ.ศ. 2255/2256 ไทยสากล (จ.ศ. 1074) ในขณะที่หลักฐานฝ่ายพม่าไม่มีการบันทึกการแต่งตั้งนี้

 พงศาวลี 

 หมายเหตุ
# การบรรสานพระวรสาร
การบรรสานพระวรสาร  เป็นความพยายามที่จะรวบรวมพระวรสารในสารบบของพันธสัญญาใหม่ในศาสนาคริสต์ให้เป็นบันทึกเดียวกันSteven L. Cox, 2007 Harmony of the Gospels B&H Publishing  pp. 3–4 ซึ่งอาจอยู่ในรูปแบบเรื่องเล่าที่รวมเป็นหนึ่งเดียว หรืออยู่ในรูปแบบตารางที่มีความของหนึ่งพระวรสารต่อหนึ่งสดมภ์ โดยหลักการแล้วรู้จักในคำเรียกว่า สหทรรศน์ (synopsis) แม้คำว่า การบรรสาน (harmony) จะมักใช้เรียกทั้งสองรูปแบบ

การบรรสานกระทำขึ้นเพื่อวัตถุประสงค์ที่หลักหลาย ได้แก่ เพื่อสร้างชิ้นงานวรรณกรรมที่อ่านและเข้าถึงได้สำหรับสาธารณชนทั่วไป เพื่อสร้างลำดับเหตุการณ์ทางวิชาการเกี่ยวกับชีวิตของพระเยซูตามที่บรรยายในพระวรสารในสารบบ หรือเพื่อทำความเข้าใจให้ดียิ่งขึ้นว่าเรื่องราวต่าง ๆ มีความเกี่ยวข้องกันอย่างไรSteven L. Cox, 2007 Harmony of the Gospels B&H Publishing  p. 18

ในหมู่นักวิชาการ การบรรสานเป็นที่ยกย่องจากนักวิชาการสายอนุรักษ์นิยม แม้ว่าว่านักวิชาการคนหนึ่งคือบี. เอส. ไชส์ (B. S. Childs) จะคัดค้านเรื่องนี้France, R.T. "Chronological Aspects of 'Gospel Harmony'," Vox Evangelica 16 (1986): 33–60. นักศึกษาในสายการวิจารณ์ระดับสูงมองว่าความแตกต่างระหว่างเรื่องราวในพระวรสารสะท้อนถึงการสร้างประเพณีของชุมชนศาสนาคริสต์ในยุคต้น ในหมู่นักวิชาการสมัยใหม่ ความพยายามที่จะสร้างเรื่องราวหนึ่งเดียวถูกละทิ้งไปโดยมาก และหันไปจัดวางเรื่องราวในสดมภ์คู่ขนานเพื่อเปรียบเทียบ เพื่อให้สามารถศึกษาความแตกต่างระหว่างพระวรสารในเชิงวิพากย์.
# ศรายุทธ อยู่สืบเชื้อ
ศรายุทธ อยู่สืบเชื้อ (เกิดวันที่ 11 พฤษภาคม พ.ศ. 2543) เป็นนักฟุตบอลชาวไทย ตำแหน่งกองหน้า 
ปัจจุบันเล่นให้กับสโมสรอยุธยา ยูไนเต็ดในไทยลีก 2 โดยเขาเคยเป็นนักฟุตบอลเยาวชนของสโมสรฟุตบอลเมืองทอง ยูไนเต็ด เคยผ่านการลงเล่นให้กับบางปะอิน อยุธยา ในไทยลีก 3 และชัยนาท ฮอร์นบิล รวมถึง มหาวิทยาลัยเกษตรศาสตร์ ในไทยลีก 2

ประวัติ
ศรายุทธ อยู่สืบเชื้อ ชื่อเล่น ไนท์ เกิดเมื่อวันที่ 11 พฤษภาคม พ.ศ. 2543 เป็นชาวจังหวัดนครปฐม เข้ารับการศึกษาในชั้นประถมศึกษาที่โรงเรียนวัดสาลวัน อำเภอพุทธมณฑล และโรงเรียนโสมาภาพัฒนา จากนั้นศึกษาต่อในชั้นมัธยมศึกษาที่โรงเรียนโพธินิมิตวิทยาคม และศึกษาระดับปริญญาตรีที่มหาวิทยาลัยเทคโนโลยีราชมงคลรัตนโกสินทร์

อาชีพนักฟุตบอล
ศรายุทธ เริ่มเข้าสู่ระบบนักฟุตบอลเยาวชนของสโมสรฟุตบอลเมืองทอง ยูไนเต็ด ตั้งแต่อายุ 13 ปี ขณะเรียนชั้นมัธยมศึกษาที่โรงเรียนโพธินิมิตวิทยาคม ซึ่งเป็นอคาเดมี่นักฟุตบอลเยาวชนของสโมสรโดยเป็นนักฟุตบอลเยาวชนที่เคยลงแข่งขันฟุตบอลนักเรียนกรมพลศึกษา รุ่นอายุไม่เกิน 18 ปี ประเภท ก. ให้กับโรงเรียนโพธินิมิตวิทยาคม จากนั้นได้เซ็นสัญญาเป็นนักฟุตบอลอาชีพกับสโมสรในปี พ.ศ. 2563

สถิติการลงเล่นระดับสโมสร 
สถิติระดับสโมสร ณ วันที่ 5 เมษายน 2568
 สโมสร ฤดูกาล ลีก ไทยเอฟเอคัพ ไทยลีกคัพ อื่นๆ รวมระดับนัดประตูนัดประตูนัดประตูนัดประตูนัดประตูเมืองทอง ยูไนเต็ด 2563–2564ไทยลีก0000000000บางปะอิน อยุธยา (ยืมตัว) 2563–2564ไทยลีก 382221000114อยุธยา ยูไนเต็ด (ยืมตัว) 2564–2565ไทยลีก 2326000000326ชัยนาท ฮอร์นบิล (ยืมตัว) 2565–2566ไทยลีก 2273000000273เมืองทอง ยูไนเต็ด 2566–2567ไทยลีก0000000000ม.เกษตรศาสตร์ (ยืมตัว) 2566–2567ไทยลีก 2163000000163ม.เกษตรศาสตร์  2567–2568ไทยลีก 2172111000193อยุธยา ยูไนเต็ด  2567–2568ไทยลีก 25000000050
# คณะกรรมการกิจการชาติพันธุ์แห่งชาติ
คณะกรรมการกิจการชาติพันธุ์แห่งชาติ (; ย่อ: NEAC) เป็นหน่วยงานภายใต้การนำของกรมงานแนวร่วมของคณะกรรมาธิการกลางพรรคคอมมิวนิสต์จีนที่มีหน้าที่รับผิดชอบการบริหารนโยบายชาติพันธุ์ของจีน วิจัยทฤษฎีชาติพันธุ์วิทยา ดำเนินงานและให้การศึกษาด้านชาติพันธุ์ กำกับดูแลการดำเนินการและการปรับปรุงระบบการปกครองตนเองของชาติพันธุ์ในภูมิภาค และดูแลการคุ้มครองสิทธิและผลประโยชน์ของชนกลุ่มน้อยชาติพันธุ์ในประเทศจีน

 ประวัติศาสตร์ 
ใน ค.ศ. 1949 คณะกรรมการกิจการชาติพันธุ์ของรัฐบาลประชาชนส่วนกลาง  ได้รับการก่อตั้งขึ้น ใน ค.ศ. 1954 คณะกรรมการกิจการชาติพันธุ์ของรัฐบาลประชาชนส่วนกลางได้เปลี่ยนชื่อเป็นคณะกรรมการกิจการชาติพันธุ์สาธารณรัฐประชาชนจีน  คณะกรรมการดังกล่าวถูกยุบใน ค.ศ. 1970 คณะกรรมการกิจการชาติพันธุ์แห่งรัฐสาธารณรัฐประชาชนจีน  ถูกก่อตั้งขึ้น ใน ค.ศ. 1978 และนับตั้งแต่นั้นมา หน่วยงานนี้ได้ปฏิบัติหน้าที่ในฐานะหน่วยงานองค์ประกอบของคณะมนตรีรัฐกิจ

คณะกรรมการกิจการชาติพันธุ์แห่งชาติถูกโอนไปอยู่ภายใต้การนำของกรมงานแนวร่วมของคณะกรรมาธิการกลางพรรคคอมมิวนิสต์จีนในเดือนมีนาคม ค.ศ. 2018 ในฐานะเป็นส่วนหนึ่งของการปฏิรูปเชิงลึกของสถาบันพรรคและรัฐ คณะกรรมการฯ ยังคงเป็นหน่วยงานองค์ประกอบของคณะมนตรีรัฐกิจ

เมื่อวันที่ 31 สิงหาคม ค.ศ. 2020 ตามความเห็นการดำเนินการปฏิรูปการแยกสมาคมการค้าและหน่วยงานรัฐการอย่างครอบคลุมของคณะกรรมการพัฒนาและปฏิรูปแห่งชาติ สมาคมศิลปะและหัตถกรรมพื้นบ้านแห่งชาติจีน สมาคมส่งเสริมเศรษฐกิจชาติพันธุ์จีนเพื่อความร่วมมือกับต่างประเทศ และสมาคมมัธยมศึกษาชาติพันธุ์แห่งชาติ ซึ่งเดิมอยู่ภายใต้กำกับของคณะกรรมการกิจการชาติพันธุ์แห่งรัฐ ได้ถูกแยกออกจากคณะกรรมการฯ 

 โครงสร้าง 
ตามกฎกระทรวงว่าด้วยการจัดสรรหน้าที่ องค์กรภายใน และการจัดคณะทำงานของคณะกรรมการกิจการชาติพันธุ์แห่งชาติ และการอนุมัติของกองบรรณาธิการกลางว่าด้วยการปรับโครงสร้างองค์กรของคณะกรรมการกิจการชาติพันธุ์แห่งชาติ คณะกรรมการฯ ได้จัดตั้งหน่วยงานดังต่อไปนี้:

หน่วยงานภายใน

 สำนักงานทั่วไป
 กองประสานงานและส่งเสริม
 กองทฤษฎีและการวิจัย
 กองนโยบายและระเบียบ
 กองส่งเสริมความสามัคคีแห่งชาติ
 กองการพัฒนาร่วม
 กองวัฒนธรรมและประชาสัมพันธ์
 กองการศึกษา
 กองแลกเปลี่ยนระหว่างประเทศ (สำนักงานฮ่องกง มาเก๊า และไต้หวัน)
 กองบุคลากร
 กองคณะกรรมาธิการพรรคประจำองค์กร
 สำนักข้ารัฐการบำนาญ

 องค์กรในกำกับ 

สถาบันวัฒนธรรมในกำกับ 

สถาบันอุดมศึกษาในกำกับ 

วิสาหกิจในกำกับ
# มิกะ โฮริ
มิกะ โฮริ (; 17 กุมภาพันธ์ ค.ศ. 1992 –) เป็นนักฮอกกี้น้ำแข็งชาวญี่ปุ่น ซึ่งทำหน้าที่ให้แก่ทีมโตโยต้าซิกนัสรวมถึงทีมชาติญี่ปุ่น โดยเธอได้เข้าร่วมการแข่งฮอกกี้น้ำแข็งหญิงชิงแชมป์โลก 2015

นอกจากนี้ โฮริได้ลงแข่งทั้งโอลิมปิกฤดูหนาว 2014 และโอลิมปิกฤดูหนาว 2018
# ราชินีใจร้าย
ราชินีใจร้าย  หรืออาจเรียกเพียง ราชินี  เป็นตัวละครและปฏิปักษ์หลักของเรื่อง "สโนว์ไวต์" เทพนิยายเยอรมันที่เขียนโดยพี่น้องตระกูลกริมม์

ราชินีใจร้ายเป็นพระมารดาบุญธรรมของสโนว์ไวต์ ตลอดทั้งเรื่องราชินีทรงหมกมุ่นกับการเป็น "ผู้งามเลิศในปฐพี" เมื่อกระจกวิเศษของราชินีเปิดเผยว่าเจ้าหญิงน้อยสโนว์ไวต์ถือว่างามมากว่าราชินี ราชินีทรงตัดสินพระทัยจะสังหารสโนว์ไวต์โดยใช้เวทมนตร์แต่ไม่สำเร็จเพราะสโนว์ไวต์ได้รับการช่วยชีวิต แล้วราชินีใจร้ายก็ทรงถูกสำเร็จโทษจากการก่อกรรมของพระองค์ เทพนิยายเรื่องนี้เป็นเรื่องราวคำสอนที่มีจุดประสงค์เพื่อเตือนเด็ก ๆ ถึงอันตรายของความหลงตนเอง ความเย่อหยิ่งและอหังการ  และแสดงถึงชัยชนะของความดีเหนือความชั่ว

ในเทพนิยายบางรูปแบบ ราชินีถูกนำเสนอใหม่อย่างเห็นอกเห็นใดมากขึ้น โดยมีบทบาทเป็นตัวเอก ตัวเอกปฏิลักษณ์ หรือตัวเอกโศกนาฏกรรม

 เทพนิยายของพี่น้องตระกูลกริมม์ 
thumb|left|upright|ราชินีกับกระจาก จาก My Favorite Book of Fairy Tales ในปี ค.ศ. 1921 (วาดภาพโดยเจนนี ฮาร์เบอร์)

ราชินีใจร้ายถูกบรรยายว่าเป็นสตรีผู้ "ทะนงตนและเย่อหยิ่ง" ที่มีความงามเป็นพิเศษ ผู้สมรสกับพระราชาหลังการสิ้นพระชนม์ของพระมเหสีองค์แรกที่เป็นพระมารดาของสโนว์ไวต์ ราชินีใจร้ายทรงลุ่มหลงในความงามของพระองค์เอง จึงทรงยืนต่อหร้ากระจกวิเศษทุกเช้าเพื่อยืนยันว่าพระองค์งามที่สุด บ่งบอกถึงความเย่อหยิ่งของพระองค์ ในเช้าวันหนึ่ง กระจกทูลว่าพระธิดาบุญธรรมของราชินีคือเจ้าหญิงสโนว์ไวต์ที่มีพระชนมายุ 7 พรรษา มีความงามเหนือกว่าราชินี "เป็นพันเท่า" ราชินีกริ้วจัดจึงทรงวางแผนจะสังหารสโนว์ไวต์

ราชินีมีรับสั่งให้นายพรานให้ลวงสโนว์ไวต์เข้าไปในป่าเพื่อจะปลงพระชนม์ ราชินีตรัสกับนายพรานให้นำปอดและตับของสโนว์ไวต์กลับมาเป็นสิ่งยืนยันว่าสโนว์ไวต์สิ้นพระชนม์แล้ว แต่นายพรานสงสารสโนว์ไวต์จึงนำปอดและตับของหมูป่ามาถวายราชินีแทน ราชินีหรือพ่อครัว (ในบางเรื่องเล่า) นำปอดและตับไปปรุงอาหารโดยเชื่อว่าเป็นอวัยวะของสโนว์ไวต์ จากนั้นราชินีก็เสวยเข้าไป

thumb|upright|ราชินีปลอมตัวเป็นแม่ค้าเร่ มอบสายรัดให้สโนว์ไวต์ (ภาพวาดเยอรมันเมื่อปลายคริสต์ศตวรรษที่ 19)

ราชินีตรัสถามกระจกอีกครั้ง จึงทรงทราบว่าสโนว์ไวต์ยังทรงพระชนม์ชีพอยู่แล้วไปหลบภัยกับคนแคระทั้งเจ็ด ราชินีทรงตั้งพระทัยจะสังหารสโนว์ไวต์ด้วยพระองค์เอง จึงทรงปลอมตัวเป็นแม่ค้าเร่ชรา เสด็จไปกระท่อมของคนแคระและขายสายรัดสำหรับชุดรัดรูปให้กับสโนว์ไวต์ ราชินีทรงจงใจผูกชุดรัดรูปให้แน่นเกินไปเพื่อทำให้สโนว์ไวต์หายใจไม่ออกแต่ไม่สำเร็จ ราชินีทรงกลับมาอีกครั้งโดยปลอมตัวเป็นแม่ค้าขายหวีและหลอกสโนว์ไวต์ให้ใช้หวีอาบยาพิษที่สร้างขึ้นโดยศาสตร์ของเวทมนต์ แต่หวีนี้ก็สังหารสโนว์ไวต์ไม่ได้ หลังราชินีทรงทราบว่าการสังหารล้มเหลว จึงทรงประกาศว่า "สโนว์ไวต์ต้องตาย... แม้ว่าต้องแลกด้วยชีวิตของข้าก็ตาม!" พระองค์กลับไปเยี่ยมสโนว์ไวต์อีกครั้งโดยทรงปลอมตัวเป็นภรรยาชาวไร่ แล้วมอบแอปเปิลสีแดงสวยที่อาบยาพิษให้กับสโนวไวต์ แอปเปิลพิษนั้นทำให้สโนว์ไวต์ทรงหลับใหลไปเหมือนสิ้นพระชนม์

ภายหลังจากสโนว์ไวต์ทรงฟื้นขึ้นมาด้วยความช่วยเหลือจากเจ้าชายจากอีกอาณาจักรหนึ่ง ทั้งสองพระองค์เชิญราชินีมางานอภิเษกสมรส แม้ว่าราชินีทรงกังวลว่าจะเกิดอะไรขึ้น แต่ความอิจฉาของราชินีก็ผลักดันพระองค์ให้ไปร่วมงานเลี้ยง ในงานเลี้ยงนั้น ราชินีถูกบังคับให้สวมรองเท้าเหล็กร้อนแดงและเต้นจนกว่าจะล้มลงสิ้นพระชนม์
# เฟนโนสแกนเดีย
เฟนโนสแกนเดีย (ฟินแลนด์, สวีเดน และ) หรือ คาบสมุทรเฟนโนสแกนเดีย เป็นคาบสมุทรในยุโรปซึ่งรวมถึงคาบสมุทรสแกนดิเนเวียและคาบสมุทรโคลา แผ่นดินใหญ่ของฟินแลนด์ และคาเรเลีย ด้านเขตการปกครอง ครอบคลุมพื้นที่แผ่นดินใหญ่ของประเทศฟินแลนด์ นอร์เวย์ และสวีเดน เช่นเดียวกับแคว้นมูร์มันสค์ พื้นที่ส่วนใหญ่ของสาธารณรัฐคาเรเลียและบางส่วนของแคว้นเลนินกราดตอนเหนือในรัสเซีย
# อุปมาเรื่องชาวสะมาเรียใจดี
อุปมาเรื่องชาวสะมาเรียใจดี  เป็นอุปมาของพระเยซูที่ปรากฏในพระวรสารนักบุญลูกา เป็นเรื่องราวเกี่ยวกับนักเดินทาง (โดยนัยแล้วเข้าใจได้ว่าเป็นชาวยิว) ผู้ถูกโจรแย่งชิงเสื้อผ้า ถูกทุบตี และถูกทิ้งไว้ข้างทางในสภาพเกือบตาย มีปุโรหิตและจากนั้นก็มีชาวเลวีเดินผ่านมา ทั้งคู่เพิกเฉยต่อชายนักเดินทางผู้นั้น ต่อมามีชาวสะมาเรียผ่านมาพบนักเดินทาง แม้ว่าโดยทั่วไปแล้วชาวสะมาเรียและชาวยิวไม่ถูกกัน แต่ชาวสะมาเรียคนนี้ก็เข้าไปช่วยเหลือนักเดินทาง พระเยซูทรงเล่าอุปมานี้เพื่อตอบคำถามที่ท้าทายจากผู้เชี่ยวชาญบัญญัติในบริบทของบัญญัติเอกว่า "ใครเป็นเพื่อนบ้านของข้าพเจ้า?" สรุปได้ว่าบุคคลที่เป็นเพื่อนบ้านในอุปมาเรื่องนี้คือผู้ที่แสดงความเมตตาต่อเพื่อนมนุษย์ด้วยกัน

คริสต์ศาสนิกชนบางส่วน เช่น ออกัสตินแห่งฮิปโป ได้ตีความอุปมาเรื่องนี้ในเชิงอุปมานิทัศน์ โดยให้ชาวสะมาเรียเป็นตัวแทนของพระเยซูคริสต์ผู้ทรงช่วยเหลือวิญญาณบาป คนอื่น ๆ ถือว่าอุปมานิทัศน์นี้ไม่เกี่ยวข้องกับความหมายดั้งเดิมของอุปมา และมองว่าอุปมาเรื่องนี้เป็นตัวอย่างอธิบายหลักจริยธรรมของพระเยซู

อุปมาเรื่องนี้เป็นแรงบันดาลใจให้เกิดงานจิตรกรรม ประติมากรรม งานเสียดสี บทกวี ภาพถ่าย ภาพยนตร์ และอื่น ๆ อีกจำนวนมาก วลี "ชาวสะมาเรียใจดี" (Good Samaritan) ซึ่งหมายถึงผู้ที่ช่วยเหลือคนแปลกหน้า มีที่มาจากอุปมาเรื่องนี้ โรงพยาบาลและองค์กรการกุศลหลายแห่งก็ตั้งชื่อตามชาวสะมาเรียใจดี

 เรื่องเล่า 
ในพระวรสารนักบุญลูกาบทที่ 10 อุปมาเรื่องนี้ถูกเล่าขึ้นมาโดยมีที่มาจากคำถามเกี่ยวกับบัญญัติเอก:

พระเยซูทรงตอบด้วยเรื่องราวอุปมา:
# คาบสมุทรโคลา
คาบสมุทรโคลา (-) เป็นคาบสมุทรที่ตั้งอยู่ส่วนใหญ่ในทางตะวันตกเฉียงเหนือของประเทศรัสเซีย และบางส่วนอยู่ในฟินแลนด์และนอร์เวย์ เป็นคาบสมุทรที่ใหญ่ที่สุดแห่งหนึ่งของทวีปยุโรป ครอบคลุมพื้นที่ส่วนใหญ่ของแคว้นมูร์มันสค์ ตั้งอยู่เกือบทั้งหมดภายในวงกลมอาร์กติก และมีอาณาเขตติดกับทะเลแบเร็นตส์ ทางทิศเหนือ และติดกับทะเลขาวทางทิศตะวันออกและตะวันออกเฉียงใต้ เมืองมูร์มันสค์เป็นเมืองที่มีประชากรหนาแน่นที่สุดบนคาบสมุทร มีประชากรประมาณ 270,000 คน2021 Census of Russian Federation. Kola Peninsula was the site of the detonation of the Tsar Bomba.

แม้ว่ามนุษย์จะได้ตั้งถิ่นฐานอยู่ในบริเวณตอนเหนือของคาบสมุทรแล้วในช่วงสหัสวรรษที่ 7–5 ก่อนคริสตกาล แต่ดินแดนส่วนที่เหลือก็ยังคงไม่มีผู้คนอาศัยอยู่ จนกระทั่งถึงสหัสวรรษที่ 3 ก่อนคริสตกาล เมื่อมีผู้คนต่าง ๆ เริ่มอพยพมาจากทางใต้ เมื่อถึงสหัสวรรษที่ 1 มีเพียงชาวซามีเท่านั้นที่ยังคงอยู่ สิ่งนี้เปลี่ยนไปในศตวรรษที่ 12 เมื่อชาวโปร์มอร์สในรัสเซียค้นพบแหล่งทรัพยากรสัตว์ป่าและปลาที่อุดมสมบูรณ์บนคาบสมุทร ในเวลาต่อมา ชาวโปมอร์สก็ถูกตามมาด้วยผู้เก็บส่วยจากสาธารณรัฐนอฟโกรอด และคาบสมุทรก็ค่อย ๆ กลายเป็นส่วนหนึ่งของดินแดนนอฟโกรอด อย่างไรก็ตาม ชาวนอฟโกรอดไม่ได้ตั้งถิ่นฐานถาวรจนกระทั่งศตวรรษที่ 15
# สกุลเก๋ากี้
สกุลเก๋ากี้  เป็นสกุลของพืชในวงศ์มะเขือ (Solanaceae)

 คุณสมบัติ 
พืชสกุลนี้มีทั้งไม้พุ่ม ไม้ผลัดใบ หรือ ไม้ไม่ผลัดใบ ลำต้นมักมีหนาม ใบเป็นใบเรียงสลับ ดอกจะออกเป็นช่อเดียวหรือหลายดอกบนแกนช่อดอกสั้น ๆ ที่ปลายกิ่งสั้น กลีบเลี้ยงเป็นรูประฆังกว้างและมี 5 แฉกที่ปลายกลีบ กลีบดอกมีลักษณะเป็นรูปกรวย มีกลีบดอก 5 กลีบ ที่ปลายกลีบเปิดกว้าง มีเกสรตัวผู้ 5 อัน อับเรณูที่ปลายก้านเกสรบาง ๆ มีสองแฉกและแยกออกในแนวตั้ง รังไข่มี 2 ช่อง และมีออวุล จำนวนมาก และก้านเกสรตัวเมียเป็นเส้นตรงและมีปลายบวม ผล เป็นผลกลมหรือรี『日本の野生植物 木本II』p.216

มีการกระจายพันธุ์อย่างกว้างขวางในกึ่งเขตร้อนและเขตอบอุ่นของโลก และพบได้ทั่วไปในทวีปอเมริกาใต้ เช่น ประเทศอาร์เจนตินา倉田悟「クコ」『新版 林業百科事典』第2版第5刷 p167 日本林業技術協会 1984年（昭和59年）発行 พบประมาณ 100 ชนิด โดยมี 2 ชนิดที่พบได้ในญี่ปุ่น『日本の野生植物 木本II』p.216
# ซีร์ซาฟาตีอุมเบรียวอลเลย์
ซีร์ซาฟาตีอุมเบรียวอลเลย์  เป็นสโมสรวอลเลย์บอลอาชีพของประเทศอิตาลีตั้งอยู่ในเปรูจา โดยเข้าแข่งขันในซูแปร์เลกาซึ่งเป็นลีกสูงสุดของประเทศอิตาลี ชื่อทีมภายในประเทศใช้ว่า ซีร์ซาฟาตีอุมเบรียวอลเลย์ ในขณะที่ในการแข่งขันระดับนานาชาติ ชื่ออย่างเป็นทางการว่า ซีร์ซีโกมาโมนีนีตีเปรูจา (Sir Sicoma Monini Perugia)

 ประวัติ  
สโมสรก่อตั้งขึ้นที่บัสเตียอุมเบรีย ในปี ค.ศ. 2001 และเข้าแข่งขันในเซเรียชิ (ลีกระดับสามของลีกวอลเลย์บอลอิตาลี) ในปี ค.ศ. 2005 หลังจากได้รับการเลื่อนชั้นจากเซเรียบี 2 เป็นบี 1 สโมสรได้เปลี่ยนชื่อเป็น ซีร์ซาฟาตี  ในปี ค.ศ. 2010 หลังจากเลื่อนชั้นสู่เซเรียอา 2 สโมสรได้ย้ายสำนักงานใหญ่ไปที่เปรูจา โดยใช้ Pala Evangelisti เป็นสนามเหย้า และได้เปลี่ยนชื่อเป็น ซีร์ซาฟาตีอุมเบรียวอลเลย์ 

ในฤดูกาลปกติของฤดูกาล 2010-11 สโมสรอยู่อันดับที่ 13 และยังคงอยู่ในเซเรียอา 2 หลังจากแข่งขันรอบเพลย์เอาท์ ต่อมาสโมสรคว้าแชมป์เซเรียอา 2 ฤดูกาลปกติของฤดูกาล 2011-12 และได้เลื่อนชั้นสู่เซเรียอา 1 ในฤดูกาล 2012-13 ในปี ค.ศ. 2014 ในฤดูกาลที่สองของการเลื่อนชั้นสู่อา 1 สโมสรได้รับรางวัลรองชนะเลิศในการแข่งขันโกปปาอีตาเลีย  และผ่านเข้าสู่รอบเพลย์ออฟด้วยอันดับที่สามในฤดูกาลปกติ และได้รางวัลรองชนะเลิศ

ในการแข่งขันซูแปร์โกปปาอีตาเลียนา 2022  เปรูจาเอาชนะเตรนตีโนในรอบรองชนะเลิศและผ่านสู่รอบชิงชนะเลิศ ในรอบชิงชนะเลิศเปรูจาเอาชนะลูเบ 3–2 เซ็ต และคว้าถ้วยรางวัลชนะเลิศเป็นสมัยที่สี่

 เกียรติประวัติ 
 20px วอลเลย์บอลชิงแชมป์สโมสรโลก
 16px (×2) 2022, 2023

 20px ซีอีวีแชมเปียนส์ลีก
 16px (×1) 2017
 16px (×5) 2018, 2019, 2021, 2022, 2023

 16px|Championship  ซูแปร์เลกา
 16px (×2) 2018, 2024
 16px (×5) 2014, 2016, 2019, 2021, 2022

 16px โกปปาอีตาเลีย
 16px (×4) 2018, 2019, 2022, 2024
 16px (×3) 2014, 2020, 2021

 16px ซูแปร์โกปปาอีตาเลียนา
 16px (×5) 2017, 2019, 2020, 2022, 2023
 16px (×1) 2016

 ผู้เล่นชุดปัจจุบัน 
หมายเลขชื่อวันเกิดตำแหน่ง 3  ฟรันเชสโก ซอปเปลลารีตัวเซต 6  ซีโมเน จันเนลลีตัวเซต 7  เฆซุส เอร์เรราตัวตีตรงข้าม 10  วาซีม บิน เฏาะเราะตัวตีตรงข้าม 5  นีโกลา ชันชอตตาตัวตีด้านนอก 14  ยูกิ อิชิกาวะตัวตีด้านนอก 16  กามิล แซแมญุกตัวตีด้านนอก 17  ออแลฮ์ ปลอตนืตส์กึยตัวตีด้านนอก 2  ดาวิเด กันเดลลาโรตัวบล็อกกลาง 8  อากุสติน โลเซร์ตัวบล็อกกลาง 11  เซบาสเตียน โซเลตัวบล็อกกลาง 20  โรแบร์โต รุสโซตัวบล็อกกลาง 1  อาเลสซันโดร ปิกชีเนลลีตัวรับอิสระ 13  มัสซิโม โกลาชีตัวรับอิสระ หัวหน้าผู้ฝึกสอน:  อันเจโล โลเรนเซตตี

 อดีตผู้เล่น 
 2021–2022  แมตต์ แอนเดอร์สัน
 2019–ปัจจุบัน  ออแลฮ์ ปลอตนืตส์กึย
 2020–ปัจจุบัน  เซบาสเตียน โซเล
 2021–ปัจจุบัน  ซีโมเน จันเนลลี
 2024–ปัจจุบัน  ยูกิ อิชิกาวะ
 2024–ปัจจุบัน  อากุสติน โลเซร์
# จังหวัดซาโมรา
ซาโมรา  เป็นจังหวัดทางตะวันตกของประเทศสเปน ทางตะวันตกของ แคว้นปกครองตนเองกัสติยาและเลออน ล้อมรอบด้วยจังหวัดโอว์แรนเซ เลออน บายาโดลิด และซาลามังกา และติดกับประเทศโปรตุเกส

จังหวัดซาโมราในปัจจุบันเป็นหนึ่งในสามจังหวัดที่ก่อตั้งขึ้นจากราชอาณาจักรเลออน ในอดีตในปี 1833 เมื่อสเปนได้รับการจัดระเบียบจังหวัดใหม่เป็น 49 จังหวัด ในจำนวนประชากร 174,549 คน (2018) ของจังหวัดนี้ เกือบหนึ่งในสามอาศัยอยู่ในเมืองหลัก ซาโมรา จังหวัดนี้มีเขตเทศบาลจำนวน 250 แห่ง
# ไทยแลนด์ เซมิโปรลีก ฤดูกาล 2568 – โซนภาคใต้
ไทยแลนด์ เซมิโปรลีก ฤดูกาล 2568 โซนภาคใต้ เป็นส่วนหนึ่งของการแข่งขันไทยแลนด์ เซมิโปรลีก ฤดูกาล 2568 ซึ่งเป็นการแข่งขันในระดับที่ 4 ในระบบลีกฟุตบอลไทย และเป็นการแข่งขันฤดูกาลที่ 3 ของไทยแลนด์ เซมิโปรลีก

 สโมสร 

สโมสรที่เข้าแข่งขันในฤดูกาล 2568 โซนภาคใต้ มีจำนวน 2 สโมสร

 สนามเหย้า ที่ตั้ง และผลงานฤดูกาลที่แล้ว 
+สโมสรที่ตั้งสนามเหย้าความจุอันดับฤดูกาล 2567ชุมพรสนามกีฬามหาวิทยาลัยการกีฬาแห่งชาติ วิทยาเขตชุมพร–สุราษฎร์ธานีสนามกีฬานานาชาติเทศบาลนครเกาะสมุย2,0006 (ตะวันตก)

 ข้อมูลสโมสร 
+สโมสรหัวหน้าผู้ฝึกสอนกัปตันทีมผู้ผลิตชุด จิรทีปต์ สาเกตุ สิรภพ ตาลประสิทธิ์วีพีสปอร์ต ฌูนาตัส กังจีดู อัมรินทร์ ใจซื่อสัตย์–

 ตารางคะแนน 
 อันดับ 

 อันดับตามสัปดาห์ 

 ผลการแข่งขันที่ลงเล่น 

 ผลการแข่งขัน 

 สถิติ 
 ผู้ทำประตูสูงสุด 

 อันดับที่ ผู้เล่น สโมสร ประตู1 อัมรินทร์ ใจซื่อสัตย์สมุย ยูไนเต็ด2 2 กิตติพงศ์ บัวขาวชุมพร ยูไนเต็ด 1 ปพน วัฒนพุ่มชูชุมพร ยูไนเต็ด อมรศิลป์ ภูนาขาว สมุย ยูไนเต็ด มะห์ดีย์ เจะมะสมุย ยูไนเต็ด มิก้า ชูนวลศรีสมุย ยูไนเต็ด ธนศาสตร์ ศรีแสงสมุย ยูไนเต็ด

 แฮตทริก 
 ผู้เล่น  สโมสร  พบกับ  ผลการแข่งขัน  วันที่

 คลีนชีตส์ 

อันดับที่ผู้เล่นสโมสรคลีนชีตส์1 สุพัฒชัย หิรัญบูรณะ สมุย ยูไนเต็ด2

 ผู้ชม 
 สถิติผู้ชมทั้งหมด 

 จำนวนผู้ชมจากเกมเหย้า 
ทีม / สัปดาห์1 2 รวม  294  206  500  1,123  1,300  2,423
แหล่งที่มา: ไทยลีก
# กำพงสวาย (ฆุม)
กำพงสวาย  เป็น ฆุม (ตำบล) ในเทศบาลศรีโสภณ จังหวัดบันทายมีชัย ประเทศกัมพูชา

หมู่บ้าน

 กำพงสวาย (កំពង់ស្វាយ)
 กางวา (កាងវ៉ា)
 ภูมิปีร (ភូមិពីរ)
 พงโร (ពង្រ)
 สุภี (សុភី)
 ตารางบาล (តារាងបាល់)